**บันทึกรายงานการประชุมสภาเทศบาลตำบลส่องดาว**

**สมัยสามัญ สมัยที่ 4 ประจำปี ๒๕๖๔**

**เมื่อวันศุกร์ที่ ๒๙ เดือน ตุลาคม พ.ศ. ๒๕๖๔**

**ณ ห้องประชุมอาคารอเนกประสงค์เทศบาลตำบลส่องดาว**

**\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑  ๒  ๓  ๔  ๕  ๖  ๗  ๘  ๙  ๑๐  ๑๑  ๑๒ | นายวิสุทธิ์ ศรีวงษา  นายสมัย สายเมือง  นายอำนาจ ทาเอื้อ  นายพวง พรหมเสนา  นายมาโนดร์ ทะบันหาร  นายสง่า กันยาวงค์  นายลำพูน พ่อคุณตรง  นายวิชิต ไชยประเทศ  นายบุญเกิด พันธุคำ  นายมาโนช วิชัย  นายสมาน แสงลี  นายวิกาล แสงลี | ประธานสภาเทศบาล ฯ  รองประธานสภาเทศบาล ฯ  เลขานุการสภา ฯ  สมาชิกสภาเทศบาล ฯ  สมาชิกสภาเทศบาล ฯ  สมาชิกสภาเทศบาล ฯ  สมาชิกสภาเทศบาล ฯ  สมาชิกสภาเทศบาล ฯ  สมาชิกสภาเทศบาล ฯ  สมาชิกสภาเทศบาล ฯ  สมาชิกสภาเทศบาล ฯ  สมาชิกสภาเทศบาล ฯ | วิสุทธิ์ ศรีวงษา  สมัย สายเมือง  อำนาจ ทาเอื้อ  พวง พรหมเสนา  มาโนดร์ ทะบันหาร  สง่า กันยาวงค์  ลำพูน พ่อคุณตรง  วิชิต ไชยประเทศ  บุญเกิด พันธุคำ  มาโนช วิชัย  สมาน แสงลี  วิกาล แสงลี |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑  ๒  ๓  ๔  ๕  ๖  ๗  ๘  ๙  ๑๐ | นายธงชัย ไชยรบ  นายสมชาย ศรีวงษา  นายศักดิ์ศิลป์ พ่อคุณตรง  นายชวดล อุวะไร  นายบุญมา ฝ่ายขันธ์  นายยุทธศาสตร์ ราชคำ  นายธีรนิตย์ แก้วพาดี  นายอากาศ ไชยมีสุข  นายรัชนัย พิลาวรรณ  นางนรินทร ไชยรบ | นายกเทศมนตรีตำบลส่องดาว  รองนายกเทศมนตรี ฯ  รองนายกเทศมนตรี ฯ  เลขานุการนายก ฯ  ที่ปรึกษานายก ฯ  ปลัดเทศบาลตำบลส่องดาว  ผอ.กองช่าง  หัวหน้าสำนักปลัดเทศบาล  รก.ผอ.กองสวัสดิการสังคม  เจ้าหน้าที่วิเคราะห์ ฯ ชำนาญการ | ธงชัย ไชยรบ  สมชาย ศรีวงษา  ศักดิ์ศิลป์ พ่อคุณตรง  ชวดล อุวะไร  บุญมา ฝ่ายขันธ์  ยุทธศาสตร์ ราชคำ  ธีรนิตย์ แก้วพาดี  อากาศ ไชยมีสุข  รัชนัย พิลาวรรณ  นรินทร ไชยรบ |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑๑  ๑๒  ๑๓  ๑๔  ๑๕  ๑๖  ๑๗  ๑๘  ๑๙  ๒๐  ๒๑  ๒๒  ๒๓  ๒๔  ๒๕  ๒๖ | นางศิริพร กาญจนารัตน์  นายวชิระ ไชยรบ  นายอ่อนจันทร์ สีเนตร  นายเพชร แก้วดวงสี  นางสาวเนตรนภา พลสิมมา  นายประจักษ์ แสนสีดา  นายชัชวาล ป้องคำสิงห์  นายวุฒิภัทร สุขภาค  นางกาญจนา พรรณศรี  นายฉัตรชัย แสงลี  นางทัดดาว แสงลี  นางดวงสมร ราชคำ  นางประณิดา ศรีวงษา  นางบุญรอด พรหมปัญญา  นางวารุณี สุภา  นางกาญจนสุดา สุขภาค | ผอ.กองคลัง  หัวหน้าฝ่ายผลิต  พนักงานดับเพลิง  พนักงานดับเพลิง  ประชาชน  ประชาชน  พนักงานขับรถยนต์  นิติกร  หัวหน้าฝ่ายอำนวยการ  เจ้าพนักงานป้องกัน ฯปฏิบัติการ  นักทรัพยากรบุคคลชำนาญการ  นักวิเคราะห์ ฯชำนาญการ  เจ้าพนักงานธรุการปฏิบัติการ  ประชาชน  นักวิชาการศึกษา  ประชาชน | ศิริพร กาญจนารัตน์  วชิระ ไชยรบ  อ่อนจันทร์ สีเนตร  เพชร แก้วดวงสี  เนตรนภา พลสิมมา  ประจักษ์ แสนสีดา  ชัชวาล ป้องคำสิงห์  วุฒิภัทร สุขภาค  กาญจนา พรรณศรี  ฉัตรชัย แสงลี  ทัดดาว แสงลี  ดวงสมร ราชคำ  ประณิดา ศรีวงษา  บุญรอด พรหมปัญญา  วารุณี สุภา  กาญจนสุดา สุขภาค |  |

**เปิดประชุม - เวลา ๐๙.๓๐ น.**

ประธานสภา ฯ **-** ก่อนอื่นก็ขอกล่าวคำว่าสวัสดี ท่านสมาชิกผู้ทรงเกียรติ ท่านนายกเทศมนตรี คณะผู้บริหาร ท่านปลัดเทศบาล ท่านผู้อำนวยการกองทุกกองและผู้ทรงเกียรติที่เข้าร่วมประชุมทุกท่าน สำหรับวันนี้ก็เป็นการประชุมสภา สมัยสามัญ สมัยที่ ๔ ประจำปี พ.ศ. ๒๕๖๔ ตรงกับวันอังคารที่ ๒๙ เดือน ตุลาคม พ.ศ. ๒๕๖๔ ณ ห้องประชุมอาคารอเนกประสงค์เทศบาลตำบลส่องดาว สำหรับวันนี้ก็จะมีวาระการประชุมอยู่ทั้งหมด ๔ วาระด้วยกันนะครับ คือวาระที่ ๑ จะเป็นเรื่องที่ประธานแจ้งให้ทราบนะครับ เรื่องที่ ๒ ก็เป็นเรื่องรับรองรายงานการประชุมนะครับ วาระที่ ๓ ก็เป็นเรื่องที่เสนอใหม่นะครับ ซึ่งสภาของเราก็จะได้ร่วมกันพิจารณาต่อไปนะครับ ระเบียบวาระที่ ๔ ก็เป็นเรื่อง อื่น ๆ นะครับ ก็ก่อนที่จะเข้าสู่ระเบียบวาระนั้นก็ขอเชิญเลขานุการสภา ได้อ่านประกาศเรียกประชุม

นายอำนาจ ทาเอื้อ - เรียนท่านประธานสภาที่เคารพ ท่านสมาชิกผู้ทรงเกียรติทุก*(เลขานุการสภา ฯ)* ท่าน ท่านผู้บริหาร ท่านผู้อำนวยการกองทุกกองและผู้เข้าร่วม

ประชุมทุกท่าน กระผมนายอำนาจ ทาเอื้อ ตำแหน่ง เลขานุการสภา ฯ ขออนุญาตนำเรียนอ่านประกาศสภาเทศบาลตำบลส่องดาว ดังนี้ ประกาศเทศบาลตำบลส่องดาว เรื่อง เรียกประชุมสภาเทศบาลตำบลส่องดาว สมัยสามัญ สมัยที่ ๔ ประจำปี พ.ศ. ๒๕๖๔

ประกาศสภาเทศบาลตำบลส่องดาว

เรื่อง เรียกประชุมสภาเทศบาลตำบลส่องดาว

สมัยสามัญ สมัยที่ ๔ ประจำปี พ.ศ. ๒๕๖๔

ตามที่ สภาเทศบาลตำบลส่องดาว มีมติเมื่อคราวประชุมสภาเทศบาลตำบลส่องดาว ครั้งแรก ประจำปี ๒๕๖๔ เมื่อวันที่ ๖ พฤษภาคม ๒๕๖๔ ได้กำหนดให้มีการประชุมสภาเทศบาลตำบลส่องดาว สมัยสามัญ สมัยที่ ๔ ประจำปี พ.ศ. ๒๕๖๔ ในเดือน ตุลาคม ๒๕๖๔ มีกำหนดระยะเวลาไม่เกิน ๓๐ วัน วันเริ่มสมัยประชุมวันที่ ๑ ตุลาคม ๒๕๖๔ นั้น อาศัยอำนาจตามความในมาตรา ๒๕ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติม (ฉบับที่ ๑๓ ) พ.ศ. ๒๕๕๒ และตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ ข้อ ๒๒ จึงเรียกประชุมสภาเทศบาลตำบลส่องดาว สมัยสามัญ สมัยที่ ๔ ประจำปี พ.ศ. ๒๕๖๔ มีกำหนดระยะเวลาไม่เกิน ๓๐ วัน วันเริ่มสมัยประชุม วันที่ ๑ ตุลาคม ๒๕๖๔ จึงประกาศมาให้ทราบโดยทั่วกัน ประกาศ ณ วันที่ ๒๔ เดือน กันยายน พ.ศ. ๒๕๖๔

นายวิสุทธิ์ ศรีวงษา ประธานสภาเทศบาลตำบลส่องดาว

ประธานสภา ฯ - ขอบคุณท่านเลขานุการฯ ที่ได้นำเรียนอ่านประกาศเรียกประชุมสภาฯ สมัยสามัญ สมัยที่ ๔ ประจำปี ๒๕๖๔ ซึ่งตามประกาศก็ได้กำหนดวันประชุมไม่เกิน ๓๐ วัน วันเริ่มสมัยประชุมคือวันที่ ๑ ตุลาคม ๒๕๖๔ นะครับสำหรับวันนี้ ก็จะมีเรื่องประธานแจ้งต่อที่ประชุมก็ขอนำเรียนเข้าสู่ระเบียบวาระที่ ๑ เรื่องที่ประธานแจ้งต่อที่ประชุมทราบ และระเบียบวาระที่ ๒ ก็จะเป็นการรับรองรายงานการประชุมสภา ก็ไม่มีนะครับ ระเบียบวาระที่ ๓ เรื่อง เสนอใหม่ ระเบียบวาระที่ ๔ เรื่อง อื่น ๆ เพื่อไม่ให้เป็นการเสียเวลาก็จะนำที่ประชุมเข้าสู่ระเบียบวาระที่ ๑ เลยนะครับ

**ระเบียบวาระที่ ๑ -เรื่อง ที่ประธานแจ้งต่อที่ประชุม**

- เรื่องที่ ๑ ก็มีเรื่องที่แจ้งที่ประชุมทราบนะครับก็เป็นเรื่องเกี่ยวกับการเพิ่มเติมแผนพัฒนาท้องถิ่น พ.ศ. ๒๕๖๑ - ๒๕๖๕ ครั้งที่ ๘ ประจำปี ๒๕๖๔ นะครับ และได้ประกาศใช้วันที่ ๒๙ ตุลาคม ๒๕๖๔ เรียบร้อยแล้วนะครับ ก็ขอนำเรียนที่ประชุมสภาเทศบาลตำบลส่องดาวเพื่อทราบนะครับ

-เรื่องที่ ๒ นะครับ ก็มีท่านสมาชิกสภาเทศบาลเราเข้าร่วมประชุมทั้งหมด ๑๒ ท่านนะครับก็ครบองค์ประชุมนะครับ

- เรื่องที่ ๓ นะครับสืบเนื่องมาจากวันที่ ๑๔ - ๑๕ ตุลาคม ที่ผ่านมานะครับสะพานบล๊อคคอนเวิร์สบ้านธวัชชัย หมู่ที่ ๒ ทางไปบ้านหนองแดง หมู่ที่ ๑๐ นะครับในวันนั้นทางทีมงานป้องกันก็ได้ร่วมกันออกไปปฏิบัติหน้าที่กำจัดสิ่งปฏิกูลที่กีดขวางทางน้ำช่วยเป็นการระบายน้ำนะครับ ก็ถือว่าเป็นภารกิจที่หนักอยู่นะครับ ก็ต้องขอขอบคุณเทศบาลตำบลส่องดาวนะครับขอบคุณพนักงานเจ้าหน้าที่ที่มีส่วนร่วมในการทำงานครั้งนี้นะครับขอบคุณแทนพี่น้องชาวบ้านธวัชชัยนะครับ

**ระเบียบวาระที่ ๒** **เรื่อง รับรองรายงานการประชุมสภา ฯ**

- คราวประชุมสภา ฯ สมัยวิสามัญ สมัยที่ ๑ เมื่อวันอังคารที่ ๒๑

กันยายน พ.ศ. ๒๕๖๔

**ที่ประชุม - รับรอง**

- คราวประชุมสภา ฯ สมัยวิสามัญ สมัยที่ ๑ ครั้งที่ ๒ เมื่อ

วันอังคารที่ ๒๘ กันยายน พ.ศ. ๒๕๖๔

**ที่ประชุม - รับรอง**

**ระเบียบวาระที่ ๓ เรื่อง ที่เสนอใหม่**

- มีมี

**ระเบียบวาระที่ ๔ - เรื่อง อื่น ๆ**

ประธาน - เชิญท่านสมาชิกหรือว่าท่านใดมีเรื่องที่จะนำเรียนที่ประชุมเชิญนะครับ

นายธงชัย ไชยรบ - เรียนท่านประธานสภาที่เคารพ ท่านสมาชิกทุกท่านผู้ทรงเกียรติทุกท่าน ท่านปลัด ท่านผู้อำนวยการกองทุกกองและผู้เข้าร่วมประชุมทุกท่าน ก่อนที่สมาชิกจะอภิปราย ฝ่ายผู้บริหารขอแจ้งเกี่ยวกับเงินอุดหนุนเฉพาะกิจพิเศษ ปีงบประมาณ 2564 ที่เราได้รับอุดหนุนจากกรมส่งเสริมการปกครองส่วนท้องถิ่น โครงการก่อสร้างทางเลียบห้วยปุงลิง พร้อมไฟฟ้าส่องสว่างระบบโซล่าเซล ก็ได้หาผู้รับจ้างเรียบร้อยแล้ว เรื่องที่ 2 อุดหนุนเฉพาะกิจ ปีงบประมาณ 2565 ก่อสร้างอาคารเรียน 3 ชั้น งบประมาณเจ็ดล้านกว่าบาท ซึ่งได้รับในจัดสรรมาแล้ว ทางกระผมเรื่องที่ และเจ้าหน้าที่ที่เกี่ยวข้องก็จะเร่งดำเนินการในขั้นตอนต่อไป เรื่องที่ 3 ในวันที่ 28 ที่ผ่านมาทางคณะจัดทำแผนได้มีการเพิ่มเติมแผนของปี พ.ศ.2565 และแผนพัฒนาท้องถิ่น พ.ศ. 2566 – 2570 แผน 5 ปี ก็ได้ดำเนินการเพิ่มเติมแผนเป็นที่เรียบร้อยแล้วคาดว่าได้เอาเข้าไว้ในแผนทุกโครงการที่ท่านเสนอมา และท่านไหนมีโครงการที่เร่งด่วนก็สามารถแจ้งเพิ่มเติมได้ เรื่องที่ 4 แจ้งเรื่องการถมสระด้านหน้าเทศบาล แล้วหลังจากที่เราถมสระแล้ว ต่อไปจะเป็นโครงการปรับปรุงภูมิทัศน์ด้านหน้าเทศบาล และยังมีถมที่ด้านหน้าโรงเรียนเทศบาล เพื่อสร้างอาคารตามที่ได้แจ้งไว้ก่อนหน้านี้ ซึ่งในระยะเวลา 5 – 6 เดือนที่ผ่านมาก็ขอขอบคุณท่านสมาชิกทุกท่านที่ไว้วางใจและให้ความร่วมมือเป็นอย่างดี เพื่อประโยชน์สุขประชาชนคนส่องดาว และอีกเรื่องหนึ่งทางพระอาจารย์อังคาร วัดป่าน้ำโจน ได้มอบเครื่องปรับอากาศให้กับโรงเรียนเทศบาลส่องดาวและศูนย์พัฒนาเด็กเล็กบ้านหนองแซง เท่ากับจำนวนห้องเรียน เพื่อพัฒนาศักยภาพด้านการศึกษาให้กับเด็กนักเรียน สำหรับผู้บริหารก็มีเรื่องแจ้งแค่นี้ครับ

นายสมัย สายเมือง - เรียนท่านประธานสภาฯที่เคารพ ท่านสมาชิกสภาฯ ผู้ทรงเกียรติ ทุกท่าน ผู้บริหาร ผู้อำนวยการกองทุกกองและผู้เข้าร่วมประชุม ทุกท่านกระผมนายสมัย สายเมือง สมาชิกสภาฯ เขต 1 ในวาระอื่นๆ แจ้งความเดือดร้องของพี่น้องประชาชน และสิ่งที่ประชาชนต้องการ เรื่องที่ 1 ชาวบ้านอยากให้ขยายผิวจราจร ถนนเส้นข้างวัดบูรพาภิรมย์ เรื่องที่ 2 อยากได้ดินลูกรังลงถนนเส้นข้างโรงเรียนอุดมสังวรวิทยาข้างบ้านนางเกต ซึ่งชาวบ้านแจ้งว่าเคยมีช่างออกมาสำรวจแล้วครั้งหนึ่ง แต่ยังไม่มาดำเนินการให้ก็ขอฝากไว้ด้วย เรื่องที่ 3 ชาวบ้านอยากให้เพิ่มไฟฟ้าส่องสว่างถนนเส้นหลังเทศบาล ชาวบ้านแจ้งผ่านมาบอกว่าถนนเส้นนั้นมืดมากลำบากต่อการสัญจรไปมาในช่วงกลางคืน ฝากผู้ที่เกี่ยวข้องด้วย เรื่องที่ 4 พี่น้องชาวบ้านหนองแซง บ้านโนนสะอาด และบ้านโคกกลาง ได้แจ้งผ่านตัวผมไปถึงผู้บริหารว่าอยากให้ดำเนินการติดกล้องวงจรปิดให้ตามจุดแยกซอย ที่สำคัญ เพราะเกรงว่าจะเกิดการขโมยทรัพย์สิน และอุบัติเหตุตามถนนทางแยกที่สำคัญ เรื่องที่ 5 วันที่ 28 ตุลาคม ที่ผ่านมาชาวบ้านหนองแซงหมู่ที่ 11 ได้มีการพัฒนาทำความสะอาดหมู่บ้านศาลากลางบ้าน เพื่อทำบุญประจำปี ซึ่งก็มีเจ้าหน้าที่ทีมงานทางเทศบาลออกร่วมพัฒนาทำความสะอาด ก็ขอขอบคุณแทนผู้นำหมู่บ้าน และชาวบ้านด้วยครับ เรื่องที่ 6 เป็นเรื่องที่ได้รับชมเชยจากชาวบ้านเกี่ยวด้านบริการงานขาว – ดำ แก่ประชาชนตามนโยบายของทางผู้บริหาร ซึ่งเป็นนโยบายที่ดีในด้านการบริการประชาชน ผมก็มีเรื่องที่จะนำเรียนที่ประชุมเพียงเท่านี้ก่อนนะครับ ขอบคุณครับ

นายพวง พรหมเสนา - เรียนท่านประธานสภาฯที่เคารพ ท่านสมาชิกสภาฯ ผู้ทรงเกียรติทุกท่าน ท่านนายกเทศมนตรี คณะผู้บริหาร ท่านปลัดเทศบาลหัวหน้าสำนักปลัด ผู้อำนวยการกองทุกกองและผู้เข้าร่วมประชุมทุกท่าน กระผมนายพวง พรหมเสนา สมาชิกสภาฯ เขต ๒ ในวาระอื่นๆ สืบเนื่องจากมีชาวบ้านแจ้งความเดือดร้อนมาเกี่ยวกับการขยายเขตประปา ซอยลงไปบ้านของกระผม เพราะว่านายกลม ใช้ระบบผลิตน้ำโซล่าเซล และเปิดน้ำทั้งวันทั้งคืนเวลา ส่งผลกระทบกับชาวบ้านใกล้เคียง บางวันน้ำก็ไม่ไหลบางวันก็ไหลบ้างไม่ไหลบ้าง ชาวบ้านแจ้งความเดือดร้อนมา จะไปปิดไว้ก็ไม่ได้เจ้าของเขาล็อคกุญแจไว้ ฝากในส่วนที่เกี่ยวข้องลงไปแก้ไขให้กับชาวบ้านด้วย ก็ขอนำเรียนที่ประชุมเพียงเท่านี้ก่อนครับ ขอบคุณครับ

นายลำพูน พ่อคุณตรง - เรียนท่านประธานสภาฯที่เคารพ ท่านสมาชิกสภาฯ ผู้ทรงเกียรติ ทุกท่าน ท่านนายกเทศมนตรี คณะผู้บริหาร ท่านปลัดเทศบาลหัวหน้าสำนักปลัด ผู้อำนวยการกองทุกกองและผู้เข้าร่วมประชุมทุกท่าน กระผมนายลำพูน พ่อคุณตรง สมาชิกสภาฯ เขต ๒ ในระเบียบวาระอื่นๆ ผมก็มีเร่องที่จะแจ้งให้สภาทราบ เรื่องแรก ขอบคุณท่านผู้บริหาร สืบเนื่องจากที่ได้มีประชุมปรับปรุงแผน สำหรับ ถนนศรีลารักษ์ ซอย 1 บ้านโพนสวาง ได้บรรจุไว้ในแผนเพิ่มเติมปี 2565 เรื่องที่ 2 ตามที่ท่านประธานได้แจ้ก่อนหน้านี้ว่าในวันที่ 14 – 15 ที่ผ่านน้ำท่วมถนนห้วยท่าไร่ ถนนเทศบาล 4 ในเมื่อปัญหาเกิดขึ้นแล้วท่านรองสมชาย ก็ได้นำกำลังเจ้าหน้าที่ออกไปแก้ไขให้กับชาวบ้านเรียบร้อยแล้ว แต่มีปัญหาที่ตามมาก็คือตลิ่งฝั่งทางซอยเทศบาล 4 ติดกับสะพานจะพังลงไปเยอะแล้ว ฝากไปถึงส่วนที่เกี่ยวข้องให้ลงดูและก็ซ่อมแซมตลิ่งที่พังลงไปให้มีความคงทน ในอนาคตภายหน้า เรื่องที่ 2 เพิ่มเติมที่ทานสมาชิก ได้แจ้งไปแล้วเกี่ยวกับปัญหาที่ต้องแก้ไขอย่างเร่งด่วน ในส่วนของเรื่องวงจรปิด ภายในเขตเทศบาล ตามจุดซอยต่างๆ ให้ทั่วถึงซึ่งก็เห็นอยู่ในแผนพัฒนาท้องถิ่น พ.ศ. ๒๕66 – ๒๕70 แล้ว ในการตั้งงบประมาณ แต่ก็ให้ฝ่ายที่เกี่ยวข้องได้ดำเนินการเร่งด่วนในการเข้า ไว้ในแผน เพราะว่าล่าสุดได้พบเจอกับตัวผมเองก็คือสัตว์เลี้ยงที่บ้านโดนยิงตาย ซึ่งก็ได้สอบถามกับชาวบ้านที่อยู่บริเวณนั้น ก็ไม่มีใครรู้เห็น เนื่องจากแถวนั้นไม่มีกล้องวงจรปิด ขอฝากไว้ด้วย เรื่องที่ 3 เป็นร่องระบายน้ำถนนเทศบาล 5 ตรงจุดบ้านหน้านายหัสดี เกิดการอุดตันฝากผู้ที่เกี่ยวข้องได้ลงไปดูเพื่อแก้ไขปัญหาให้กับชาวบ้านด้วยครับ สำหรับผมก็มีเรื่องจะแจ้งให้ที่ประทราบเพื่อแค่นี้ก่อน ขอบคุณครับ

นายวิชิต ไชยประเทศ - เรียนท่านประธานสภาฯ ที่เคารพ ท่านสมาชิกสภาฯ ผู้ทรงเกียรติทุกท่าน ท่านนายกเทศมนตรี คณะผู้บริหาร ท่านปลัดเทศบาลหัวหน้าสำนักปลัด ผู้อำนวยการกองทุกกองและผู้เข้าร่วมประชุมทุกท่าน กระผมนายวิชิต ไชยประเทศ สมาชิกสภาฯ เขต 2 ในระเบียบวาระอื่นๆ ก็จะต่อเนื่องจากที่สมาชิกอภิปรายไป สืบจากเมื่อวานเทศบาลเรามีการจัดทำแผนเพิ่มเติม ประจำปีงบประมาณ พ.ศ. ๒๕66 – ๒๕70 ก็จะฝากไปถึงผู้ที่เกี่ยวข้อง เกี่ยวกับคลองระบายน้ำเพื่อป้องกันการรับน้ำในปีหน้า ที่คลองด้านหน้าเทศบาลส่วนที่ถมดินไว้แล้วสำหรับการปรับปรุงภูมิทัศน์ ทางท่านผู้บริหารก็มีแนวคิดที่ดี ที่จะทำเป็นบล็อกคอนเวิร์ส ที่สามารถเป็นสะพานหรือว่าใช้ทางด้านบนสะพานได้อีก ซึ่งเป็นแนวคิดที่ดี แต่ก็อยากจะฝากผู้บริหาร ในการเตรียมรับมวลน้ำในปีต่อไป ในรูปแบบของการวางแผน เพราะที่ผ่านก็ได้เห็นอย่างทางโค้งร้านสิริทรัพย์ ที่เป็นแอ่งกระทะในทุกวันนี้ ซึ่งในส่วนที่กำลังจะดำเนินการต่อไปนี้ก็ไม่อยากให้เกิดปัญหาแบบเดิมขึ้นอีก เพราะว่าจุดหน้าเทศบาลถือว่าเป็นจุดรับน้ำที่สำคัญอีกจุดหนึ่ง ซึ่งมวลน้ำจะไหลลงมารวมทั้งสองฝั่ง ฝากด้วยสำหรับการออกแบบและอยากให้ทำได้ ซึ่งไม่อยากให้โครงการตกไป ก็ขอนำเรียนที่ประชุมเพียงเท่านี้ก่อนครับ ขอบคุณครับ

ประธาน - มีสมาชิกท่านใดจะเพิ่มเติมอีกไหมครับ ถ้าไม่มีแล้วจะให้ท่านผู้บริหารได้ตอบคำถามให้กับท่านสมาชิกครับ

นายธงชัย ไชยรบ - เรียนท่านประธานสภาที่เคารพ ท่านสมาชิกทุกท่านผู้ทรงเกียรติ ทุกท่าน ท่านปลัด ท่านผู้อำนวยการกองทุกกองและผู้เข้าร่วมประชุมทุกท่าน ในระเบียบวาระอื่นๆ ตามที่ท่านสมาชิกได้เสนอมาทั้งในเขต 1 และเขต 2 ซึ่งโดยส่วนมากแล้วโครงการที่ท่านเสนอมาเราก็ได้เอาเข้าไว้ในแผนของงบประมาณ ของปี 2565 และเราก็ได้ ของบประมาณเงินอุดหนุนไปแล้วเช่นกัน ในการเข้ามาช่วยในการพัฒนา ซึ่งประมาณ 14 ล้านกว่าบาท คาดว่าจะได้รับงบประมาณเร็วๆนี้ ส่วนงบประมาณของปี 2565 คาดว่าจะเข้าในเดือนพฤศจิกายน 2565 นี้ก็คือในส่วนของเงินอุดหนุนให้กับเทศบาล ส่วนในเรื่องของกล้องวงจรปิดซึ่งเรากำลังแก้ไขปัญหา เดิมทีเรามีกล้องวงจรปิดเป็นบางช่วง และบางตัวจะปัญหาในเรื่องของหม้อแปลงไฟฟ้า ตอนนี้กำลังแก้ปัญหา และขอเวลาศึกษาระเบียบอีกครั้งหนึ่ง เพราะถือว่าเป็นส่วนที่มีค่าใช้จ่ายมากพอสมควร บางท่านอาจจะคิดว่าเทศบาลมีงบประมาณเยอะสามารถใช้จ่ายได้ไม่ยาก ซึ่งค่าใช้จ่ายนั้นต้องมาพร้อมกับระเบียบกฎหมาย ข้อบังคับ ในการใช้จ่ายทุกครั้ง ก็ขอแจ้งให้ที่ประชุมทราบ ในส่วนของการทำงานตามที่ผมแจ้งทุกท่านไปว่าเราทำงานได้เร็วมาก และพนักงานเจ้าหน้าที่ ทีมงานทุกฝ่ายก็มีความพร้อม ในการที่จะขับเคลื่อน ส่องดาวให้มีความเจริญได้เร็ว ตามที่ตั้งใจรับปากกับพี่น้องประชาชนไว้ว่า “วันนี้ต้องดีกว่าเมื่อวาน” ขอบคุณครับ

ประธาน - ขอบคุณท่านนายก มีสมาชิกท่านอื่นจะอภิปรายอีกไหมครับ

นายสมัย สายเมือง - เรียนท่านประธานสภาฯที่เคารพ ท่านสมาชิกสภาฯ ผู้ทรงเกียรติทุกท่าน ท่านนายกเทศมนตรี คณะผู้บริหาร ท่านปลัดเทศบาลหัวหน้าสำนักปลัด ผู้อำนวยการกองทุกกองและผู้เข้าร่วมประชุมทุกท่าน กระผมนายสมัย สายเมือง สมาชิกสภาฯ เขต ๑ ในระเบียบอื่นๆ มีปัญหาความเดือดร้อนของพี่น้องประชาชนในเขตเทศบาลที่จะนำเรียนที่ประชุม สืบเนื่องจากชาวบ้านที่อยู่บริเวณบ่อขยะได้รับความเดือดร้อนไม่ว่าจะเป็น กลิ่นเหม็น ควันไฟ ชาวบ้านอยากให้ทำเป็นกำแพงรั้วกั้น ถ้าทำได้จะเป็นการดีมากๆ ขอฝากไว้ด้วยครับ เรื่องที่ 2 สอบถามท่านนายกว่า ที่ท่านได้ถมสระด้านหน้าเทศบาลไปแล้วนั้น ต่อไปจะทำโครงการอะไรครับ ขอบคุณครับ

นายลำพูน พ่อคุณตรง - เรียนท่านประธานสภาฯที่เคารพ ท่านสมาชิกสภาฯ ผู้ทรงเกียรติทุกท่าน ท่านนายกเทศมนตรี คณะผู้บริหาร ท่านปลัดเทศบาลหัวหน้าสำนักปลัด ผู้อำนวยการกองทุกกองและผู้เข้าร่วมประชุมทุกท่าน กระผมนายลำพูน พ่อคุณตรง สมาชิกสภาฯ เขต 2 ในระเบียบอื่นๆ มีเรื่องจะเพิ่มเติม ก็คือตอนนี้หน้าฝนจะหมดไปแล้ว ในส่วนปัญหาด้านสิ่งแวดล้อม เกี่ยวกับการตัดหญ้าริมถนนถ้าเป็นไปได้ไม่ต้องตัด ให้ทำเป็นจ้างเหมาบริการรถไถ ดันออกออกเลย จะเป็นการขยายไหล่ทางไปในตัวครับ ขอบคุณครับ

นายธงชัย ไชยรบ - เรียนท่านประธานสภาฯที่เคารพ ท่านสมาชิกสภาฯ ผู้ทรงเกียรติทุกท่าน ผู้อำนวยการกองทุกกองและผู้เข้าร่วมประชุม ทุกท่าน ก่อนที่จะตอบคำถาม ขอฝากแจ้งประชาสัมพันธ์ ว่าซอยไหนที่ยังไม่ได้รับการขยายเขตน้ำประปา ก็ให้แจ้งเข้ามาได้เลย ซึ่งเรามีงบประมาณเพียงพอในการขยายเขตประปา เน้นในเขตเทศบาลก่อนครับ สำหรับวาระอื่นๆ ที่ท่านสมัยได้แจ้งมาเรื่องที่ชาวบ้านอยากให้ทำรั้วกำแพง ที่บ่อขยะ ซึ่งที่ผ่านมาทางเทศบาลเราได้ดำเนินการหาที่ดินเพื่อที่จะทำเป็นบ่อขยะ แต่ยังหาไม่ได้ ที่มีอยู่ก็เป็นพื้นที่ของป่าสงวนซึ่งเราไม่สามารถดำเนินการอย่างอื่นนอกเนื่องจากนี้ได้ และก็มีข่าวแจ้งตามที่ได้ปรึกษากับทางท่าน ส.ส. ก็คือเขาจะจัดทำเป็นศูนย์บริหารจัดการขยะขนาดใหญ่ที่อำเภอ พังโคน เรียกว่าโรงไฟฟ้าชีวะมวล ซึ่งหน่วยงานที่ร่วมทำ MOU เขาจะมีรถมารับเอาขยะแต่ละวันของเทศบาลเข้าไปทำลายที่ศูนย์ใหญ่พังโคน ซึ่งจะจ้างคนงานจากเรา ต่อไปนี้คนที่จะจ้างคนงานเก็บขยะจะไม่ใช้คนของเทศบาลแล้ว จะเป็นทางโรงไฟฟ้าชีวะมวลเป็นผู้จ้างเอง และเราจะได้จ่ายค่าจ้างเผาขยะประมาณตันละ 500 บาท และจะส่งเงินคืนให้หน่วยงานเราในราคาตันละ 100 บาท เพื่อมาใช้ในการปรับปรุงเทศบาล นี้คือลายละเอียดเบื้องต้นตามที่ได้ทราบมา และที่ถามมาว่าพื้นที่สระที่ถมไป ทางผู้บริหารจะมีโครงการอะไร ซึ่งเรามีแผนที่จะก่อสร้างเป็นอาคารสำนักงานเทศบาลตำบลส่องดาว แต่ใช้ชื่อว่าศูนย์บริการการท่องเที่ยว ซึ่งจะของบประมาณกับทางองค์กรปกครองส่วนท้องถิ่น ถ้าขอเป็นอาคารสำนักงานไม่ได้แน่นอน ซึ่งจะต้องใช้งบประมาณตัวเอง หรือว่าใช้เงินกู้ในการก่อสร้าง แต่ถ้าขอในรูปแบบจัดตั้งศูนย์บริการการท่องเที่ยว เราจะได้รับงบประมาณจัดสรรจากองค์กรปกครองส่วนท้องถิ่น ในงบประมาณที่ไม่เกิน 10 ล้านบาท ซึ่งถ้าเกิน 10 ล้าน เทศบาลเราจะได้สมทบ ก็แจ้งให้ทราบถึงแนวทางการของบประมาณจากองค์กรปกครองส่วนท้องถิ่น ซึ่งจะเริ่มในปีนี้ครับ และได้มอบหมายทางช่างได้ออกแบบประมาณการไปแล้ว ซึ่งเราจะของบประมาณนอกมาช่วยในการพัฒนาถ้าจะรองบของเทศบาลคงมาทันการสำหรับการพัฒนาเพราะตามที่แจ้งไปว่าลงทุนเรามีประมาณ 5 ล้านต่อปี จึงจำเป็นต้องของบเงินอุดหนุนเฉพาะกิจเข้ามาช่วย สำหรับการพัฒนาเทศบาลเพื่อให้พี่น้องประชาชนได้เห็นการเปลี่ยนแปลงพัฒนาอย่างรวดเร็ว สำหรับผมก็มีเรื่องที่จะนำเรียนให้ที่ประชุมเพียงแค่นี้ครับ

ประธาน - ขอบคุณท่านผู้บริหารนะครับ ท่านสมาชิกมีเรื่องที่จะเพิ่มเติมอีกหรือไม่ครับ ถ้าท่านสมาชิกไม่มีเรื่องที่เพิ่มเติมแล้วก็ขอผ่านวาระที่ ๔ นะครับ เรื่องอื่น ๆ ก็ถือว่าท่านสมาชิกหมดเรื่องที่จะเสนอที่ประชุมนะครับ ก็ขอบคุณท่านผู้บริหารนะครับ ถ้ามีเรื่องเดือดร้อนของชาวบ้านเราก็คงจะได้อภิปรายอีกก็ได้นะครับในคราวประชุมครั้งต่อไปนะครับ ก็ต้องขอขอบคุณท่านสมาชิกทุกท่านที่เข้าร่วมประชุมในวันนี้นะครับ ที่ทำให้การประชุมของเราสำเร็จลุล่วงไปด้วยดีทุกประการท้ายที่สุดนี้ก็ขอให้อำนาจคุณพระศรีรัตนตรัยและสิ่งศักดิ์สิทธิ์ทั้งหลายในสากลโลก สากลจักรวาล โปรดจงบันดาลให้ทุกท่านที่ร่วมประชุมในวันนี้ประสบแต่ความสุขสุขภาพพลานามัยแข็งแรงปราศจากโรคภัยทั้งหลาย และขออำนาจหลวงปู่มั่น หลวงปู่ฝั้น หลวงปู่วัน และพระอมราราชรินทรคุ้มครองทุกท่านก็คงไม่มีอะไรแล้วสำหรับวันนี้กระผมก็ขอขอบคุณท่านผู้บริหาร ท่านสมาชิกทุกท่าน ผู้อำนวยการกองทุกกอง ผู้เข้าร่วมประชุมทุกท่านและผู้ที่เกี่ยวข้องทุกท่านนะครับที่ทำให้การประชุมในวันนี้ผ่านไปด้วยดี ก็หวังไว้ว่าในโอกาสต่อไปก็คงจะได้รับความร่วมมือด้วยดีแบบนี้เช่นเคยนะครับ ถ้าไม่มีอะไรเพิ่มเติมแล้วก็ขอปิดการประชุมครับ

ที่ประชุม - รับทราบ

**ปิดประชุม** - เวลา ๑๓.๓๐ น.

(ลงชื่อ) อำนาจ ทาเอื้อ ผู้จดรายงานการประชุม

(นายอำนาจ ทาเอื้อ)

เลขานุการสภาเทศบาลตำบลส่องดาว

(ลงชื่อ) มาโนช วิชัย ประธานคณะกรรมการตรวจรายงานการประชุม

(นายมาโนช วิชัย)

สมาชิกสภาเทศบาลตำบลส่องดาว

(ลงชื่อ) พวง พรหมเสนา กรรมการตรวจรายงานการประชุม

(นายพวง พรหมเสนา)

สมาชิกสภาเทศบาลตำบลส่องดาว

(ลงชื่อ) สมาน แสงลี กรรมการตรวจรายงานการประชุม

(นายสมาน แสงลี)

สมาชิกสภาเทศบาลตำบลส่องดาว

(ลงชื่อ) วิกาล แสงลี กรรมการตรวจรายงานการประชุม

(นายวิกาล แสงลี)

สมาชิกสภาเทศบาลตำบลส่องดาว

(ลงชื่อ) บุญเกิด พันธุคำ กรรมการตรวจรายงานการประชุม

(นายบุญเกิด พันธุคำ)

สมาชิกสภาเทศบาลตำบลส่องดาว

(ลงชื่อ) สง่า กันยาวงค์ กรรมการตรวจรายงานการประชุม

(นายสง่า กันยาวงค์)

สมาชิกสภาเทศบาลตำบลส่องดาว

(ลงชื่อ) มาโนดร์ ทะบันหาร เลขานุการกรรมการตรวจรายงานการประชุม

(นายมาโนดร์ ทะบันหาร )

สมาชิกสภาเทศบาลตำบลส่องดาว

สภาเทศบาลตำบลส่องดาวรับรองแล้ว

วิสุทธิ์ ศรีวงษา

(นายวิสุทธิ์ ศรีวงษา)

ประธานสภาเทศบาลตำบลส่องดาว

วันที่ 25 เดือน กุมภาพันธ์ พ.ศ. ๒๕๖5